ศรีสอางค์ ตรีเนตร

ศรีสอางค์ ตรีเนตร นักร้องรางวัลแผ่นเสียงทองคำพระราชทาน เจ้าของฉายาโซปราโน่ลูกทุ่งหญิง

 ประวัติ 
ศรีสอางค์ ตรีเนตร เกิดเมื่อวันที่ 4 มิถุนายน พ.ศ. 2475 ที่สามเสน กรุงเทพมหานคร เรียนหนังสือที่โรงเรียนวัดแคสามเสนจนจบชั้นประถมศึกษาปีที่ 4 ก็ออกมาเดินสายเล่นละครเร่ เป็นนักแสดงละครที่มีความสามารถอย่างมากเล่นได้ทุกบทบาท เริ่มต้นจากตัวประกอบธรรมดาจนขยับขึ้นไปเป็นถึงนางเอกละครเร่ ประจำอยู่กับคณะอุดมศิลป์ และคณะอุลิตภาตรีศิลป์https://hilight.kapook.com/view/216574

ใช้ชีวิตอยู่กับคณะละครเร่มาหลายปีจนได้มาเจอกับ "พยงค์ มุกดา”http://rb-vip.blogspot.com/2009/11/blog-post_20.html?m=1 ครูพยงค์ได้ชักชวนมาอยู่ร่วมคณะ มาเล่นละครเพลงและเริ่มต้นร้องเพลงบันทึกแผ่นเสียง เป็นดาวเด่นของคณะครูพยงค์และมีเอกลักษณ์เฉพาะตัวที่ไม่เหมือนใครคือเสียงแหลมและสูงมากจนได้รับฉายาว่า “โซบราโนลูกทุ่งหญิง”

ศรีสอางค์ ตรีเนตร ถือได้ว่าเป็นนักร้องคู่บุญของ “ครูพยงค์ มุกดา”  ติดสอยห้อยตามกันมาตั้งแต่ครูพยงค์ยังไม่ได้มาอยู่วงดนตรีราชนาวีซึ่งเป็นของทหารเรือ จนกระทั่งก่อตั้งวงดนตรี “พยงค์ มุกดา”  เมื่อวันที่ 2 สิงหาคม พ.ศ. 2495 ก็ตามมาอยู่ด้วยกระทั่งยุบวงดนตรี

ชีวิตส่วนตัว ศรีสอางค์ ตรีเนตร สมรสกับอุดม เขียนเอี่ยม นักร้องชายร่วมวงดนตรีมุกดาพันธุ์

 รางวัล 
 รางวัลแผ่นเสียงทองคำพระราชทานครั้งที่ 2 ประจำปี 2508  รองชนะเลิศนักร้องฝ่ายหญิงขับร้องดีเยี่ยม ประเภท ค. จากเพลงลูกนอกกฎหมาย
 รางวัลพระราชกึ่งศตวรรษเพลงลูกทุ่งไทยครั้งที่ 2 จากเพลงน้ำตาสาวตก

 เสียชีวิต 
ศรีสอางค์ ตรีเนตร  เสียชีวิตเมื่อวันที่ 16 กันยายน พ.ศ. 2564 ด้วยโรคชรา ที่โรงพยาบาลบางใหญ่ จังหวัดนนทบุรี เวลา 02.00 น. สิริอายุ 89 ปี

 อ้างอิง 

หมวดหมู่:นักร้องไทย
หมวดหมู่:บุคคลที่เกิดในปี พ.ศ. 2475
หมวดหมู่:บุคคลที่เสียชีวิตในปี พ.ศ. 2564
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย